Krouadurioù  skrijus, ramzel ha drouk zo o chom eno, e Bro-Norvegia a fell din lavaret, en tu all dan dud, paotred ha merched, kozh ha yaouank. Graet e vez trolled anezho. Euzhviled-didruez int, spontañ a reont ar vugale hag ar re vras ivez, distrujañ a reont ar choadoù hag ar menezioù. Ken tev ha ken kreñv int ma neus tra na den ebet o krediñ mont a-enep dezho. Ar pep brasañ anezho neus nemet ul lagad war o zal hag ur fri hir-hir e-kreiz o dremm. Ken kozh int ma kresk plantennoù ha gwez war o fenn a-wechoù. Met chañs  hon eus a-benn ar fin peogwir int sot-pitilh hag aes eo ober troioù-kamm dezho. Ouzhpenn-se, ne chellont ket gouzañv ar sklêrijenn. Ur bann-heol bennak ha setu an troll o tarzhañ evel ur glogorenn !